229 
Den yngler to Gange aarligt, første Gang i Slutningen 
af April, anden Gang i Slutningen af Juli. Reden staaer i 
Regelen temmelig skjult og ikke synderlig høit fra Jorden, 
ofte ganske lavt over, ja endog umiddelbart paa samme; 
den findes oftest paa Trægrene og i Buske eller i åabne 
Huller i Stammerne. Forf. har endog engang fundet den 
dybt nede i en forfalden Iskjælder med Aaåbninger i Taget, 
ved Siden af Gjærdesmuttens og Rødkjælkens Reder. Den 
er temmelig stor og dyb, skaalformig, udvendigt bygget af 
fine Kviste .og Jordmos, som indadtil er sammenføiet med 
Ler og anden fed Jord; inderst er den udforet med Græs- 
blade og fine Rødder. Æggene, 4—5 (sjeldent 3 eller 6), 
ere af en bleg- eller graagrøn Farve med matte rustbrune 
Pletter, Streger og Punkter. 
Æggets Længde og Brede: 
Bo romm 90) mm. 
33,5 » 24,5 » 
Han og Hun forblive sammen ogsaa udenfor Yngie- 
tiden. I Vendsyssel, baade paa Vestkysten og" Østkysten, 
yngler den langt hyppigere end paa Sjælland. 
Om Efteraaret fanges den i Doner med Rønnebær, 
som de andre Kramsfugle; den er vanskeligere at komme 
påa Skud end nogen af disse. 
Anm. Paa Museet i Lund findes et Exemplar af Turdus lunulatus, 
Lath. (T. varius, Vig. & Horsf.), som Baron Gyllenkrok, der 
har skjænket sin betydelige Fuglesamling til dette Museum, 
har kjøbt af Naturaliehandler Brandt i Hamborg, og som har 
Paategningen: «skudt i Fyen».  Ihvorvel en saadan Angivelse 
maa modtages med største Forsigtighed, har Udg. dog ment 
ikke at burde udelade den ganske. Den nævnte Art hører 
hjemme i Ny-Holland. 
Turdus varius, Pall. (4 T. squamatus, Temm.», Mskrpt.), 
der ikke maa forvexles med ovennævnte Art, angives af F. Boie 
som truffen to Gange paa Helgoland (Ornithol. Beitr. V. Isis, 
1835, Pag. 251). Om dennes eller forrige Arts Forekomst i 
Holsten foreligger der, saavidt vides, aldeles Intet, og Angivel- 
serne i «Danmarks Fugle» maae udentvivl beroe paa Forvexling 
og Misforstaaelse. 
